stanford-oval/wikipedia huggingface dataset:
אסיד האוס
היסטוריה > בשיקגו (מאמצע שנות ה-80)

תקליטי האסיד האוס הראשונים הופקו בשיקגו, אילינוי . Phuture – הרכב שהוקם על ידי דיג'יי פייר, ארל "ספאנקי" סמית' ג'וניור, והרברט "הרב ג'יי" ג'קסון – היו הראשונים להשתמש ב-TB-303 במוזיקת האוס (מלבד השימוש המוקדם יותר בתקליטי דיסקו וב-hi-nrg. ‏"Acid Tracks" שיר באורך 12 דקות הוקלט לקלטת והושמע במועדון ה-Music Box (לשעבר ה-Warehouse, מקום לידתו של סגנון ההאוס) על ידי דיג'יי הבית רון הארדי. הארדי ניגן את השיר ארבע פעמים במהלך הערב עד שהקהל הגיב בחיוב.
סצנת מוזיקת ההאוס של שיקגו סבלה מהמשטרה שפעלה נגד מסיבות ואירועים. המכירות של תקליטי האוס הצטמצמו, ובשנת 1988 הז'אנר מכר פחות מעשירית ממספר התקליטים בשיא הפופולריות של הסגנון. עם זאת, האוס ובמיוחד האסיד האוס החלו לעלות בפופולריות בבריטניה.
היסטוריה > סצנת ההאוס בבריטניה (סוף שנות ה-80) > לונדון

מועדון ה-Shoom בלונדון נפתח בנובמבר 1987 על ידי דני רמפלינג ואשתו ג'ני והיה אחד המועדונים הראשונים שניגנו אסיד האוס לקהל המועדונים בבריטניה. בתקופה זו החל מה שכונה "הקיץ השני של האהבה", תקופה בה הייתה הפחתה של החוליגניות בכדורגל – במקום ריבים, אוהדי כדורגל האזינו למוזיקה, לקחו אקסטזי והצטרפו לבאי המועדון בתנועה שלווה שהושוותה לקיץ האהבה בסן פרנסיסקו בשנת 1967.
מועדון נוסף בשם Trip נפתח ביוני 1988 על ידי ניקי הולוויי בווסט אנד של לונדון. טריפ היה מכוון ישירות לסצנת מוזיקת האסיד האוס. הוא היה נשאר פתוח עד 3 לפנות בוקר ומשתתפי המסיבות היו יוצאים לרחובות ומרעישים, דבר שהביא את המשטרה לעיתים קבועות. זה לא מנע מבאי המועדון להמשיך בריקודים לאחר שעות הפעילות. בעקבות מקרים כאלה, ויחד עם החוקים הקשוחים בבריטניה לגבי שעות הפתיחה של מועדונים, נהיה יותר ויותר קשה לקיים אירועים. המשטרה פשטה על המסיבות שהמשיכו לאחר שעות הפעילות, ולכן החלו הקבוצות להתאסף בסתר במחסנים מסחריים ומקומות לא בולטים אחרים, ובמקומות אלה התפתחו הרייבים הראשונים. רייבים היו פופולריים מאוד בתקופה זו, בין אם אירועים בודדים או סדרות של מסיבות שנערכו על ידי חברות הפקה או מועדונים ללא רישיון.
קבוצת סאנרייז ערכה מספר רייבים גדולים של אסיד האוס בבריטניה, שזכו לתשומת לב עיתונאית, וכללו מערכות סאונד ענקיות, מתקני שעשועים, תקליטנים זרים ואטרקציות אחרות. כתבות סנסציוניות שנכתבו על מסיבות אלה ותוצאותיהן, התמקדו במיוחד בשימוש בסמים ואווירת חוסר הגבולות וחוסר השליטה כפי שהיא נתפסה בתקשורת.
ברגע שהשימוש במונח אסיד האוס נעשה נרחב יותר, המשתתפים באירועי אסיד האוס בבריטניה ובאיביזה הפכו את הקונוטציות של הסמים הפסיכדליים למציאות, על ידי שימוש בסמי מועדונים כמו אקסטזי ו-LSD.
היסטוריה > סצנת ההאוס בבריטניה (סוף שנות ה-80) > מנצ'סטר ו'מדצ'סטר'

אסיד האוס היה פופולרי גם במנצ'סטר והוליד אמנים כמו A Guy Called Gerald וההרכב 808 State (אנ'). הז'אנר היה פופולרי מאוד בקרב חוליגני הכדורגל של העיר, ועל פי קולין בלייני, ממנהיגי מועדון החוליגנים אוהדי מנצ'סטר יונייטד, בספרו "Hotshot: The Story of a Little Red Devil", אירועי האסיד האוס היו המקום היחיד שבו חבורות חוליגנים של קבוצות יריבות היו מתערבבות, מבלי להסתכסך אחת עם השנייה.
בסצנה המוזיקלית המדצ'סטר נראו השפעות אסיד האוס זולגות לתוך סצנת הרוק המקומית. להקות מדצ'סטר הבולטות כוללות את הסטון רוזס, האפי מאנדייז, השרלטנס והאינספיירל קרפטס.
היסטוריה > דעיכה

שכיחות השימוש בסמים במסיבות אסיד האוס הייתה מנוגדת לשמרנות התאצ'ריסטית באותה תקופה, ועוררה בהלה מוסרית. בשנת 1990 חוקק בפרלמנט חוק ("Entertainments (Increased Penalties) Act") שאיפשר להטיל קנס של 20,000 פאונד על ארגון רייב או מסיבה בלתי חוקית ומאסר לתקופה של שישה חודשים. ב-1994 חוקק חוק נוסף "Criminal Justice and Public Order Act 1994" שנועד באופן ספציפי לאסור רייבים, ואסר על מסיבות בהם מושמעת מוזיקה שהוגדרה כ"מאופיינת לחלוטין או בעיקר ברצף של ביטים שחוזרים על עצמם". חוקים אלה, במקביל לחדירה של מוזיקת ההאוס והטכנו למיינסטרים שהובילה לעלייתם של המועדונים הגדולים והמסחריים שהיה להם אישור לפעול באופן חוקי, גרמו לדעיכה של מסיבות האסיד האוס.
הערות שוליים

↑  "Acid House Entry". AllMusic.
1 2  Vladimir Bogdanov, ed. (2001), All Music Guide to Electronica: The Definitive Guide to Electronic Music (4 ed.), Milwaukee, WI: Backbeat Books, pp. vii, ISBN 0879306289
↑  "Trance". AllMusic. נבדק ב-9 ביולי 2012. {{cite web}}:  (עזרה)
↑  Shapiro, Peter (2000). Modulations: A History of Electronic Music. Caipirinha Productions Inc. pp. 76–77. ISBN 0-8195-6498-2.
↑  Luke Bainbridge (2014). The True Story of Acid House: Britain's Last Youth Culture Revolution. Music Sales Group. ISBN 978-0857128638. נבדק ב-2020-08-07.
1 2 3  Cheeseman, Phil. "The History Of House", Music.hyperreal.org
1 2  Pattison, Louis (10 באפריל 2010). "Charanjit Singh, acid house pioneer". The Guardian. {{cite news}}:  (עזרה)
1 2 3  Aitken, Stuart (10 במאי 2011). "Charanjit Singh on how he invented acid house ... by mistake". The Guardian. {{cite news}}:  (עזרה)
↑  אבי לבקוביץ, טרום אסיד, באתר סוכן תרבות, ‏2010-04-30
↑  William Rauscher (12 במאי 2010). "Charanjit Singh – Synthesizing: Ten Ragas to a Disco Beat". Resident Advisor. נבדק ב-2011-06-03. {{cite web}}:  (עזרה)
↑  Shapiro, Peter (2000). Modulations: A History of Electronic Music. Caipirinha Productions Inc. p. 32. ISBN 0-8195-6498-2.
↑  Shapiro, Peter (2000). Modulations: A History of Electronic Music. Caipirinha Productions Inc. p. 34. ISBN 0-8195-6498-2.
↑  "Rave New World - Dissertation on the Acid House & rave scene". 2 בנובמבר 2011. אורכב מ-המקור ב-2011-11-02. נבדק ב-9 בינואר 2022. {{cite web}}:  (עזרה)
↑  Shapiro, Peter (2000). Modulations: A History of Electronic Music. Caipirinha Productions Inc. p. 64. ISBN 0-8195-6498-2.
↑  Reynolds, Simon. Generation Ecstasy. p. 61.
↑  Shapiro, Peter (2000). Modulations: A History of Electronic Music. Caipirinha Productions Inc. p. 62. ISBN 0-8195-6498-2.
↑  Unknown. "Sunrise Profile". Fantazia. אורכב מ-המקור ב-2007-12-02. נבדק ב-2008-01-15. Youngsters were so high on Ecstacy and cannabis they ripped the birds’ heads off;
↑  Nicolae Sfetcu, Dance Music, Nicolae Sfetcu, 2014-05-09. (באנגלית)
↑  Colin Blaney, Hotshot: The Story of a Little Red Devil, Milo Books, p. 157
↑  Henry R.L. John, UK Rave Culture and the Thatcherite Hegemony, 1988–94, Cultural History 4, 2015-10-01, עמ' 162–186 doi: 10.3366/cult.2015.0092
הסינתיסייזר Roland TB-303 ייצר את הסאונד האופייני לסגנון האסיד האוס.
בסוף עוד ניפגש

| --- | --- |
 סינגל
 יצא לאור:  18 בדצמבר 2023
 תאריך הקלטה:  2023
 שפה:  עברית
 אורך:  3:28
 לחן:  אליעד נחום, אלון פרץ
 הפקה:  אלון פרץ
 
בסוף עוד ניפגש הוא סינגל שהוקלט על ידי אליעד נחום, אשר יצא לאור ב-18 בדצמבר 2023. השיר הגיע למקום השני במצעד השבועי של מדיה פורסט.
רקע וכתיבה

השיר נכתב והולחן על ידי אליעד נחום ואלון פרץ. על השיר כתב אליעד:
בסוף עוד ניפגש׳ מתאר את ההתמודדות היומיומית בדברים הקטנים של החיים ומביא נקודת מבט קצת אחרת. הרי אנו אלו שנשארים בעולם הזה להתמודד עם האובדן ולחיות לצד הכאב אך יחד עם זאת יש ניצוץ של תקווה ואמונה שבזמן, מקום ובגלגול אחר אנחנו עוד ניפגש. מוקדש לכל מי שאיבד את היקר לו מכל, אנחנו כאן אחד בשביל השני, תהיו חזקים. יהי זכרם ברוך.
השיר הגיע למקום השני במצעד השבועי של מדיה פורסט.
מיקומי שיא

|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | מדיה פורסט ישראל | 50 |  |
הערות שוליים

↑  דורית אסרף מזרחי, "בסוף עוד ניפגש בגלגול הבא": שיר המלחמה של אליעד, באתר כאן – תאגיד השידור הישראלי, 18 בדצמבר 2023
אף פעם לא לבד

"אף פעם לא לבד" הוא שיר שכתבה, הלחינה וביצעה הזמרת הישראלית ענבל ביבי. השיר התפרסם ב־20 ביוני 2023 כסינגל השלישי מתוך אלבום הבכורה של ביבי, "רוקדת בשקיעה", שיצא לאור ביולי 2024.
על השיר

השיר נכתב על רקע תקופה מורכבת שעברה ביבי לפני שנתיים, כשהרגישה מבחינה מסוימת בודדה, לא שייכת ולא מובנת, גם כשהייתה מוקפת באנשים. "לקחו לי שמונה שנים של עבודה כדי להרוויח בעיני עצמי את הטייטל של שייכת", סיפרה.
בשיחה עם איריס קול ב־103fm סיפרה ביבי על תהליך ארוך שעברה תהליך עם עצמה, תהליך שכלל הליכה לטיפול, בחירה מחדש של האנשים שסובבים אותה וכן ”להתייחס לעצמי יותר יפה ולהיות יותר נחמדה אל עצמי ולאהוב את עצמי”. היא הוסיפה על הקשר לאלוהים, שגם הוא נוכח ברקע של "לא להיות לבד": ”אני מרגישה שככל שאנחנו יותר טובים עם עצמנו ומחוברים לעצמנו, אנחנו יכולים גם להיות יותר מחוברים לסימנים של בורא עולם, שהוא איתנו”.
מארק גוֹזמן ("מארקי סטייל"), שמתגורר בארצות הברית, הפיק את השיר ועבד עם ביבי דרך ה"זום". ביבי תיארה את ההפקה במילים "קולית כזאת, אלקטרונית" ועם זאת טבעית ומינימליסטית כמו שרצתה. "כמו שעשינו שהקליפ יהיה פשוט, רצינו שההפקה תהיה פשוטה", סיפרה.
במשדר מיוחד שנערך בתחנת גלגלצ ב־27 באוקטובר 2023 ביצעה ביבי את השיר, והתייחסה למשמעות נוספת שנוספה לו בעקבות טבח שבעה באוקטובר: "שגם אם העולם כולו לא איתנו, יש לנו את עצמנו ואחד את השני".
וידאו קליפ

"אף פעם לא לבד" לווה בווידאו קליפ מינימליסטי במופגן. ביבי סיפרה שבקליפ הזה היא השתמשה בבגדים מהמלתחה הפרטית שלה, ושלראשונה לא השתמשה כלל באיפור (היא סיפרה שגם בעבר ביקשה לא להתאפר לקליפים, אך חברת התקליטים לא הסכימה לכך). היא הוסיפה שאין לה משהו עקרוני נגד איפור, אבל לדעתה היא יפה יותר בלעדיו.
הקליפ המינימליסטי הוא חלק מהתפיסה של ביבי שפופולריות לא נובעת מחיקוי ומשימוש בטרנדים אלא דווקא מנאמנות של האומן לעצמו:
[אנשים] שוכחים שהפופולריות נבנית מייחודיות כל כך קיצונית וכל כך ברורה, שיש לך איזה מרכז אומנותי ונפשי שהוא כל כך אתה, שאנשים יכולים להבדיל אותך מכל האנשים שמנסים לחקות זה את זה [...]
ככל שנהיה יותר מחוברים לעצמנו, ככה נהיה האריות של הטרנדים שלנו ולא כבשים של טרנדים של אנשים אחרים.
הצלחה

כחודשיים לאחר פרסומו ב־20 ביוני 2023 הגיע הסינגל, במהלך שבוע אחד בתחילת ספטמבר, למקום השמיני במצעד השבועי של מדיה פורסט ולאותו מקום במצעד השבועי של גלגלצ, ובכך היה לשיר הראשון של ביבי שמדורג במצעדי הפזמונים. בהמשך התקדם השיר למקום השני במצעד מדיה פורסט ולמקום השלישי במצעד גלגלצ. ב־21 בספטמבר 2023 ערך השיר את הופעת הבכורה שלו במצעד העשירייה של כאן גימל בכניסה ישירה למקום החמישי.
השיר הגיע למקום ה־15 במצעד הישראלי השנתי לסיכום שנת תשפ"ד של "מדיה פורסט", ולמקום ה־17 במצעד השנתי של כאן גימל.
השיר אף הצליח מאוד ברשתות החברתיות ובשירותי הסטרימינג, תוך שצבר למעלה מ־1.7 מיליון צפיות ביוטיוב ואלפי סרטונים.
ביבי שיערה שלהצלחה המעט מאוחרת של השיר תרם שימוש שעשו מתמודדי תוכנית המציאות "האח הגדול" שחף וטליה בשיר על רקע סרטון האירוסין שלהם, וכן שילוב השיר בתוכנית עצמה. השיר קיבל הכרה נוספת כשנבחר להיות שיר הנושא של סדרת הטלוויזיה של כאן 11 "משפחה בהסעה".
ביבי סיפרה על כך שאנשים ניגשו וסיפרו לה על ההשפעה של השיר עליהם: ”אנשים מספרים לי שאבא שלהם נפטר, או מישהו שקרוב אליהם. או אנשים שמספרים לי שנפרדו, אבל עם השיר הזה הם כבר לא מרגישים לבד. בשבילי, הם פשוט אומרים לי בפנים: "את מגשימה את החלום שלך, את עוזרת, את עושה את הדבר הזה שרצית לעשות"”.
מיקומי שיא > מצעדים שבועיים

|   ‏‏‏  מצעדים שבועיים (2023)> מדינה |   ‏‏‏  מצעדים שבועיים (2023)> מצעד |   ‏‏‏  מצעדים שבועיים (2023)> מיקום שיא |   ‏‏‏  מצעדים שבועיים (2023)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | המצעד הרשמי של גלגלצ | 3 |  |
|  ישראל | העשירייה | 5 |  |
|  ישראל | היטליסט | 15 |  |
מיקומי שיא > מצעדי סוף שנה

|   ‏‏‏  מצעדי סוף שנה (תשפ"ד)> מדינה |   ‏‏‏  מצעדי סוף שנה (תשפ"ד)> מצעד |   ‏‏‏  מצעדי סוף שנה (תשפ"ד)> מיקום שיא |   ‏‏‏  מצעדי סוף שנה (תשפ"ד)>  |
| --- | --- | --- | --- |
|  ישראל | מדיה פורסט ישראל | 15 |  |
|  ישראל | כאן גימל | 17 |  |
ביאורים

↑  ביבי סיפרה שהיא החלה בכך בגיל 17.
הערות שוליים

1 2 3 4  גיל משעלי, ‏ענבל ביבי עם שיר חדש, מלנכולי וחשוף, בלי איפור ובלי פוזות, באתר ‏מאקו‏, 23 ביוני 2023
1 2  נתוני היצירה, באתר אקו"ם, בדיקה אחרונה ב־24 באוקטובר 2023
1 2  ענבל ביבי: "אחד החלומות שלי זה להצליח להקים משפחה בארץ", באתר את, 13 ביולי 2023, בדיקה אחרונה ב־24 באוקטובר 2023
↑  איריס קול, "מתוך הבדידות מגיעים לחוויה של תקווה" | ריאיון עם איריס קול ב־103FM, באתר 103fm, ‏22 ביוני 2023, בדיקה אחרונה ב־3 בספטמבר 2023
↑  קיץ ברבנר, ‏"לקבל החלטות גורליות": ענבל ביבי חושפת את המשבר שחוותה והדרך החוצה, באתר מעריב אונליין, 25 ביוני 2023
↑  גם זה יעבור – יונתן מודילבסקי ושיר הדס מאיר עם מפוני קיבוץ אור הנר ותושבי הצפון בטבריה (התארחו: נס וסטילה וענבל ביבי), באתר גלי צה"ל, 29 באוקטובר 2023 (שידור מה־27 באוקטובר)
↑  הופעת בכורה במצעד הישראלי השבועי של "מדיה פורסט" (8) (יש לבחור "שירים מובילים – רדיו – ישראלי", שנה: 2023, שבוע 35), באתר מדיה פורסט, בדיקה אחרונה ב־3 בספטמבר 2023
↑  הופעת בכורה במצעד הרשמי העברי של גלגלצ (8), באתר גלי צה"ל, 31 באוגוסט 2023, בדיקה אחרונה ב־7 בספטמבר 2023
1 2  מיקום שיא במצעד הישראלי השבועי של "מדיה פורסט" (2) (יש לבחור "שירים מובילים – רדיו – ישראלי", שנה: 2023, שבוע 39), באתר מדיה פורסט, 30 בספטמבר 2023, אורכב ב־2 באוקטובר 2023, בדיקה אחרונה ב־3 באוקטובר 2023
1 2  המצעד השבועי 28.9.2023, באתר גלי צה"ל, 28 בספטמבר 2023, בדיקה אחרונה ב־28 בספטמבר 2023
1 2  ‏21.9.2023 – העשירייה – עם מאיה אלקולומברה (ב־52:51), באתר כאן, 21 בספטמבר 2023
1 2  מדיה פורסט | המצעד הישראלי השנתי לסיכום שנת תשפ"ד (יש לבחור: כל נתוני המצעד – PDF), באתר mysong.co.il
1 2  דורית אסרף מזרחי, אתם בחרתם: "הוריקן" הוא שיר השנה של כאן גימל לשנת תשפ"ד, באתר כאן – תאגיד השידור הישראלי, 2 באוקטובר 2024
↑  גיל משעלי, ‏ענבל ביבי לפני עשור: "שנה חרא מתחילה כשאני מובטלת וענייה", באתר ‏מאקו‏, 4 בספטמבר 2023
1 2  גיל משעלי, ‏ענבל ביבי מספרת על ההצלחה של "אף פעם לא לבד" ומודה: "אני לא יודעת איך זה קרה", באתר ‏מאקו‏, 29 באוגוסט 2023
↑  "מצעד המוזיקה של ישראל", 02.10 - 26.09.2023, 2023, שבוע 40, באתר ארכיון האינטרנט, 2 באוקטובר 2023, אורכב מהמקור ב־3 באוקטובר 2023
המסגרת הכלכלית האינדו-פסיפית

| --- | --- |

 מקום פעילות:  האזור האינדו-פסיפי
 מייסדים:  ארצות הברית ארצות הברית  יפן יפן  הודו הודו
 חברים:  אוסטרליה אוסטרליה  פיג'י פיג'י  הפיליפינים הפיליפינים  דרום קוריאה דרום קוריאה  וייטנאם וייטנאם  אינדונזיה אינדונזיה  ניו זילנד ניו זילנד  ברוניי ברוניי  מלזיה מלזיה  סינגפור סינגפור  תאילנד תאילנד
 תקופת הפעילות:  23 במאי 2022 – הווה (שנתיים)
 
המסגרת הכלכלית ההינדו-פסיפית לשגשוג (Indo-Pacific Economic Framework for Prosperity, ובקיצור: IPEF) היא יוזמה כלכלית שהושקה באופן רשמי על ידי נשיא ארצות הברית ג'ו ביידן ב-23 במאי 2022, כחלק ממלחמת הסחר בין ארצות הברית לסין, על מנת ליצור מסגרת כלכלית שתהווה חלופה למדינות הפסיפיק אשר הן בעלות פוטנציאל טבעי לשותפות סחר עם סין, וכן לחזק את ברית הקוואד נגד סין.
רקע

החל משנת 2018 מתנהלת מלחמת סחר בין ארצות הברית לסין. המאבק של ארצות הברית בסין כולל גם ברית צבאית נגדה בשם הקוואד, בה חברות ארצות הברית, יפן, אוסטרליה והודו. עד 2017 הייתה ארצות הברית שותפה לקואליציה הטרנס פסיפית (TPP), שהיא מסגרת כלכלית לסחר חופשי אשר מנתה 12 מדינות לאורך חופי האוקיינוס השקט. אולם ב-2017 עם היבחרו של דונלד טראמפ לנשיא ארצות הברית, הוא פרש משותפות זו, ובכך איפשר לסין להקים את השותפות הכלכלית האזורית המקיפה. בנוסף, סין ביקשה להצטרף לשותפות הטראנס פסיפית לאחר פרישת ארצות הברית ממנה. לפיכך, כשנבחר ג'ו ביידן לנשיאות ארצות הברית, שקד על הקמת מסגרת כלכלית הדומה לזו של הטרנס פסיפית, שתבודד את סין כלכלית ותחליש אותה.
ייסוד המסגרת הכלכלית

ב-23 במאי 2022, בפסגה של מדינות הקוואד שהתקיימה בטוקיו בירת יפן, השיק נשיא ארצות הברית ג'ו ביידן את המסגרת הכלכלית ההינדו פסיפית לשגשוג. עם ייסודה, השתתפו בה ארבע עשרה מדינות, הכוללות את ארצות הברית והמדינות מהאזור ההינדו-פסיפי, כאשר המדינה האחרונה שהצטרפה היא פיג'י, אי בדרום האוקיינוס השקט, עם הזמנה פתוחה למדינות נוספות להצטרף בכל עת.
ביידן תיאר את היוזמה כ"כתיבת הכללים החדשים לכלכלת המאה ה-21", וקבע כי ההסכם יגרום לכלכלות המשתתפות בו "לצמוח מהר והוגן יותר". שרת המסחר ג'ינה ריימונדו טענה כי המסגרת מהווה "ההתקשרות הכלכלית הבינלאומית המשמעותית ביותר שהייתה לארצות הברית אי פעם באזור זה".
המסגרת הכלכלית המשותפת עוסקת בנושאים כלכליים שונים כמו הפחתת רגולציה על עובדים ומשכורות, קידום טכנולוגיות ירוקות, שמירה על זכויות אדם, הפניית המסחר מזרחה אל האזור ההינדו פסיפי, ועוד.
המדינות המשתתפות

ארבע עשרה מדינות חברות ב-IPEF, אשר מהוות 40%[דרוש מקור] מהתמ"ג העולמי:
ארצות הברית ארצות הברית
אוסטרליה אוסטרליה
פיג'י פיג'י
ניו זילנד ניו זילנד
הודו הודו
תאילנד תאילנד
מלזיה מלזיה
אינדונזיה אינדונזיה
הפיליפינים פיליפינים
ברוניי ברוניי
וייטנאם וייטנאם
יפן יפן
דרום קוריאה דרום קוריאה
סינגפור סינגפור
תגובות בעולם

הרפובליקה העממית של סין הרפובליקה העממית של סין – שר החוץ הסיני, וואנג יי, מתח ביקורת על היוזמה כניסיון לקדם את הניתוק הכלכלי מסין. וואנג יי טען כי היוזמה, והאסטרטגיה ההינדו-פסיפית של ארצות הברית בכללותה, יצרו פילוגים ו"הסיתו לעימות". וואנג הצהיר כי הסכם כזה יהיה "בסופו של דבר כישלון".
מלזיה מלזיה – ראש ממשלת מלזיה לשעבר, מהאטיר מוחמד, מתח ביקורת על הארגון כיוזמה שנועדה לבודד את סין, ואמר כי "מדינות רבות מכירות בכך שלא מדובר בקבוצה כלכלית אלא באיחוד פוליטי באמת".
כמה אנליסטים מתחו ביקורת על חוסר ההכללה של טאיוואן במסגרת. מאמר דעה שפורסם באתר החדשות "The Hill" טען כי טאיוואן הודחה על מנת לפייס מדינות מרכזיות היושבות על הגדר בכל הנוגע ליחסי ארצות הברית-סין כמו אינדונזיה, שממשלותיהן חששות להכעיס את סין.[דרוש מקור]
הערות שוליים

↑  ynet והסוכנויות, ביידן בהצהרה חריגה: נגיב צבאית אם סין תפלוש לטייוואן, באתר ynet, 23 במאי 2022
↑  על ייסוד המסגרת הכלכלית ומשמעויותיה ראו כאן.
השקת המסגרת הכלכלית ההינדו-פסיפית בטוקיו. 23 במאי 2022
אתה זוכר (שיר)

| --- | --- |
 סינגל בביצוע מרדכי בן דוד וישי ריבו
 יצא לאור:  14 בספטמבר 2023
 סוגה:  מוזיקה חסידית
 שפה:  עברית
 אורך:  4:06
 לחן:  הרשי ויינברגר
 הפקה:  מאור שושן, דוד איכלביץ וישי ריבו
 
"אתה זוכר" הוא שיר בסוגת המוזיקה בחסידית בביצוע הזמרים מרדכי בן דוד וישי ריבו. יצא ב-14 בספטמבר 2023.
רקע וכתיבה

השיר יצא לאור ב-14 בספטמבר 2023, כ"ח באלול ה'תשפ"ג, ערב ראש השנה. מילות השיר לקוחות מתוך ברכת זכרונות בעמידה בתפילת מוסף של ראש השנה. השיר הולחן על ידי הרשי ויינברגר והופק על ידי מאור שושן ודוד איכלביץ'.
ביצועים

מלבד הביצוע המקורי של בן-דוד וריבו, השיר בוצע בגרסאות כיסוי רבות, בהם שיצאו כסינגלים ובהם כביצוע בהופעות.
הצלחה

השיר זכה בתואר "שיר השנה" במצעד המוזיקה השנתי של רדיו קול חי מיוזיק, במקום השני בקטגוריה זו במצעדים של אתר המחדש ורדיו קול פליי, ובמקום השלישי במצעדים של אתר כיכר השבת ורדיו קול ברמה.
נכון לאוקטובר 2024, מונה הצפיות של השיר באתר יוטיוב עומד על 1.3 מיליון.
מיקומי שיא

|   ‏‏‏  מצעדי סוף שנה (ה'תשפ"ד)> מדינה |   ‏‏‏  מצעדי סוף שנה (ה'תשפ"ד)> מצעד |   ‏‏‏  מצעדי סוף שנה (ה'תשפ"ד)> מיקום שיא |   ‏‏‏  מצעדי סוף שנה (ה'תשפ"ד)>  |
| --- | --- | --- | --- |
|  ישראל | המצעד השנתי של רדיו קול ברמה | 3 |  |
|  ישראל | מצעד המוזיקה היהודית השנתי של קול פליי | 2 |  |
|  ישראל | המצעד השנתי של קול חי מיוזיק | 1 |  |
|  ישראל | המצעד השנתי של כיכר השבת | 3 |  |
|  ישראל | המצעד השנתי של המחדש | 2 |  |
הערות שוליים

↑   אתה זוכר ווקאלי חג'בי & שוקי סלומון | Hajby & shuki salomon Ata Zocher vokali, סרטון בערוץ "חג'בי", באתר יוטיוב (אורך: 04:06)
↑   אתה זוכר - ווקאלי | יעקב רוטבלט, מקהלת 'ידידים', ילד הפלא אלי וקסלר | Ata Zocher- vocal, סרטון בערוץ "יעקב רוטבלט - הערוץ הרשמי", באתר יוטיוב (אורך: 04:11)
↑   אתה זוכר // מ.ב.ד ושמילי אונגר בדואט, סרטון בערוץ "Yiddishe Ideas - יידישע ידיעות", באתר יוטיוב (אורך: 06:31)
↑   מוטי ויזל & מקהלת נשמה & יהודה הרשנבוים - אתה זוכר ⭐ קאבר ריבו & MBD \\ צבעים הפקות, סרטון בערוץ "צבעים הפקות - Tzvaim Productions", באתר יוטיוב (אורך: 05:25)
↑   Ata Zocher - אתה זוכר | MBD & Naftali Kempeh (Live Performance), סרטון בערוץ "321 Motion", באתר יוטיוב (אורך: 05:00)
↑  מאיר גלבוע, חי: המצעד השנתי של 'קול חי מיוזיק' בהגשת מנחם טוקר, באתר בחדרי חרדים, 21 באוקטובר 2024
↑  אתם קבעתם! > התוצאות המלאות: מצעד המוזיקה השנתי לשנת תשפ"ד, באתר המחדש, ‏22 באוקטובר 2024
↑  תוצאות המצעד השנתי של קול פליי לשנת תשפ"ד, באתר קול פליי, ‏23 באוקטובר 2024
↑  נתנאל לייפר, ‏זו הבחירה שלכם | אלו אנשי השנה במוזיקה לשנת תשפ"ד של גולשי 'כיכר השבת' • צפו, באתר כיכר השבת, 19 באוקטובר 2024
↑  אתם קבעתם! אלה תוצאות המצעד המוזיקה הגדול לשנת תשפ"ד של "קול ברמה" - קול ברמה, באתר קול ברמה, ‏20 באוקטובר 2024
בלאקבר

| --- | --- |

 לידה:  27 בנובמבר 1990 (בן 34) דייטונה ביץ', ארצות הברית 
 שם לידה:  מת'יו טיילר מוסטו
 שם במה:  blackbear 
 מוקד פעילות:  ארצות הברית ארצות הברית
 תקופת הפעילות:  מ-2006
 סוגה:  היפ הופ, R&B
 שפה מועדפת:  אנגלית 
 http://beartrap.la
 פרופיל ב-IMDb
 
מת'יו טיילר מוסטו (באנגלית: Matthew Tyler Musto; נולד ב-27 בנובמבר 1990) הידוע בשם הבמה שלו Blackbear הוא ראפר, זמר, פזמונאי ומפיק מוזיקלי אמריקאי. הוא שיתף פעולה עם מוזיקאים רבים כמו ג'סטין ביבר, G-Eazy, מייק פוזנר, פארל ויליאמס, מיילי סיירוס, דה סקור ולינקין פארק. הוא כתב את השיר "Boyfriend" שבוצע על ידי ג'סטין ביבר, ביחד עם מייק פוזנר, שהגיע למקום שני בבילבורד הוט 100.
ב-2019 יצא להיטו "Hot Girl Bummer" שהגיע למקום ה-11 במצעד הבילבורד הוט 100 וחצה את רף מיליארד ההשמעות בספוטיפיי. בשנת 2020, השתתף בשיר "Worry About Me", של אלי גולדינג.
דיסקוגרפיה > אלבומי אולפן

2015: Deadroses
2015: Help
2017: Digital Druglord
2019: Anonymous
2020: Everything Means Nothing
דיסקוגרפיה > מיקסטייפ

2012: Sex: The Mixtape
2017: Cybersex
הערות שוליים

↑  "blackbear – Biography – Billboard".
↑  Trust, Gary. "Justin Bieber's 'Boyfriend' Debuts at No. 2 on Hot 100". Billboard. נבדק ב-3 באפריל 2017. {{cite web}}:  (עזרה)
| --- | --- |
בקרת זהויות :  BnF: cb179153645 (data)  GND: 1148323449  ISNI: 0000 0004 6708 5715  LCCN: n2019003684  MusicBrainz: e07d9474-00ea-4460-ac27-88b46b3d976e  VIAF: 6764151353540752720004   WorldCat (עם VIAF): 6764151353540752720004 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
בלטימורה

| --- | --- |
 מקום הקמה:  מילאנו 
 תקופת הפעילות:  1985–1987 (כשנתיים)
 סוגה:  איטלו דיסקו, מוזיקת הגל החדש 
 חברת תקליטים:  EMI 
 פרופיל ב-IMDb
 
בלטימורה (Baltimora) הייתה להקה איטלקית שפעלה בשנות ה-80. לעיתים קרובות הם נחשבים ללהקה של להיט אחד בארצות הברית ואנגליה עקב ההצלחה שחוו עם השיר "Tarzan Boy" לעומת שיריהם האחרים. בארצות אירופאיות אחרות ובהן מולדתם איטליה הלהקה זכתה להצלחה רבה יותר.
היסטוריה

בתחילת 1984, מאוריציו באסי, מפיק מוזיקלי ומוזיקאי ממילאנו, פגש את ג'ימי מקשיין, יליד דרי, צפון אירלנד. מקשיין היה טכנאי רפואי שעבד עבור הצלב האדום בצפון אירלנד. ביחד הם החליטו ליצור להקה בהובלת מקשיין אשר היה רקדן מוכשר ובעל קול טוב. באסי גייס מוזיקאים שונים כדי להקליט את האלבום הראשון של הלהקה, כולל ג'ורג'יו קוקילבו על הגיטרה וגבריאלה מלוטי על התופים. המראה של מקשיין היה מאופיין בגדים רפויים וראוותניים, ובמהרה אומץ על ידי באסי וכל שאר חברי הלהקה, שהופיעו על הבמה עם תסרוקות ראוותניות ובלבוש אדום ורפוי עם משקפיים.
כמה מקורות מציינים שמי ששר את הקולות המובילים היה מאוריציו באסי ושהקולות המשניים בוצעו על ידי מקשיין. עיקר כתיבת השירים התבצעה על ידי באסי ונעימי חאקט אך מקשיין כתב את המילים לכמה משירי הלהקה וביניהם "survivor in love"
היסטוריה > ההצלחה עם "Tarzan Boy"

הסינגל הראשון של בולטימורה Tarzan Boy שוחרר בקיץ של 1985 והפך להצלחה מיידית באירופה. הסינגל הגיע למקום ה-6 ברשימת הסינגלים המובילים באיטליה ונכנס לרשימת חמשת הסינגלים הראשונים במדינות רבות ביניהן גרמניה, שווייץ, אוסטריה, שוודיה, צרפת, הולנד ונורווגיה. באוגוסט 1985 הגיע השיר למקום ה-3 במצעד הפזמונים האנגלי.
סגנון

הסגנון של בלטימורה מתואר בעיקר כ"דיסקו איטלקי" ולעיתים כחלק ממוזיקת הגל החדש.
הערות שוליים

↑  "Baltimora". Official Charts Company. נבדק ב-31 במאי 2013. {{cite web}}:  (עזרה)
↑  "60 Great Albums You Probably Haven't Heard". Vulture.com. 10 בנובמבר 2013. נבדק ב-6 ביוני 2015. {{cite web}}:  (עזרה)
| --- | --- |
בקרת זהויות :  BnF: cb14005873b (data)  GND: 1068350334  ISNI: 0000 0001 1481 0803  LCCN: no98038289  MusicBrainz: 15b4aace-6126-402a-96f8-131a943ce20e  NKC: xx0157709  NLA: 36020026  Trove: 1188776  VIAF: 123350217   WorldCat (עם VIAF): 123350217
פוטמידה

| --- | --- |
 תפקיד:  נימפות נהר
 תרבות:  יוון העתיקה
 מקום מגורים:  נהרות
 אב:  הפוטמוי
 
במיתולוגיה היוונית, הפוטמידות (יוונית עתיקה: Ποταμίδες, "בנות נהר") היו סוג של נאיאדות ושויכו לקטגוריה של נאיאדות שמקום מגוריהן בנהרות ונחלים.
מוצאן ומקום מגורים

הפוטמידות זוהו לפי השמות הקשורים לנהרות מוצאן כגון האניגרידות, האיסמנידות, האמניסיאדות, הפקטולידות מנהר הפקטולוס (אנ') והאכלואידות מנהר האכלואוס. עם זאת, היו להן שמות בודדים ולעיתים ניתן היה להבחין ביניהן לפי שם המדינה שבה ישבו.
הנהרות היו תחומי הפוטמידות וכן של הנימפות פלוביאלות. לכל נחל היה הפוטמידות שלו, שהיו כאלות מקומיות, וכמו כל הנאיאדות, היו בנותיהם של אלי הנהרות, שנקראו גם פוטמוי. אפילו הנהרות של אזורי הביצות מתוארים כמקומות בהם חיות פוטמידות; לפיכך לא נעשתה חריגה ממימי נהרות השאול היווני שנשלט על ידי האדס, כפי שצוטט בלטינית: ”Nymphae infernae paludis and Avernales”, שפירושו ”הנימפות של ביצות התופת והאברנלות”.